<?xml:namespace prefix = o ns = "urn:schemas-microsoft-com:office:office" /> Министерският съвет създаде правителствена комисия, която да организира погребението на д-р Желев. Ръководител на комисията е вицепремиерът по коалиционната политика и държавната администрация Румяна Бъчварова. Членове са президентите Петър Стоянов (1997-2002 г.) и Георги Първанов (2002-2012 г.), както и Екатерина Захариева – началник на кабинета на президента Росен Плевнелиев.
Поклонението ще започне от 12 часа в Патриаршеския храм „Св. Александър Невски”.